Document ID: 31998R1390

ΚΑΝΟΝΙΣΜΟΣ (ΕΚ) αριθ. 1390/98 ΤΗΣ ΕΠΙΤΡΟΠΗΣ της 30ής Ιουνίου 1998 για την τροποποίηση του κανονισμού (ΕΚ) αριθ. 1486/95 για το άνοιγμα και τρόπο διαχειρίσεως των δασμολογικών ποσοστώσεων στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV:6 της GATT (1), και ιδίως το άρθρο 1,
Εκτιμώντας:
ότι ο κανονισμός (ΕΚ) αριθ. 1486/95 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1244/97 (3), άνοιξε δασμολογικές ποσοστώσεις για καθορισμένη περίοδο 7 ότι στο πλαίσιο του Διεθνούς Οργανισμού Εμπορίου, η Κοινότητα δεσμεύθηκε να αυξήσει τις δασμολογικές ποσοστώσεις για ορισμένα προϊόντα στον τομέα του χοιρείου κρέατος 7 ότι πρέπει, συνεπώς, αφενός μεν να καθοριστούν οι νέες ποσότητες που υπάγονται στο καθεστώς εισαγωγής και, αφετέρου, να κλιμακωθούν στην περίοδο από την 1η Ιουλίου 1998 έως τις 30 Ιουνίου 1999 οι ποσότητες που προβλέπονται στο παράρτημα του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1486/95 τροποποιείται ως εξής:
1. Στο άρθρο 1 πρώτο εδάφιο, οι όροι «για την περίοδο από 1ης Ιουλίου 1997 έως 30 Ιουνίου 1998» αντικαθίστανται από τους όρους «για την περίοδο από 1ης Ιουλίου 1998 έως 30 Ιουνίου 1999».
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει από την 1η Ιουλίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1998.

Labels: 3
15
17